rejauldu/bengali-wikipedia huggingface dataset:
আকমল আল-দীন আল-বাবারতি () ছিলেন একজন হানাফি পণ্ডিত, আইনবিদ, পণ্ডিত মাতুরিদি ধর্মতত্ত্ববিদ, মুফাসসির (কুরআনের ব্যাখ্যাকারী), মুহাদ্দিস (হাদিস পণ্ডিত), ব্যাকরণবিদ (নাহাবী), একজন বক্তা ও লেখক যিনি ৪০টিরও বেশি গ্রন্থ লিখেছেন।  তিনি ইবনে হাজার আল-আসকালানি, আল-সুয়ুতি, আল-মাকরিজি, ইবনে কুতলুবুগা, ইবনে তাগরিবর্দী, ইবনে আল-হিন্নাই, মুহাম্মদ ইবনে আইয়াস, ইবনে আল-ইমাদ আল-হবানসহ বেশ কিছু বিখ্যাত পণ্ডিতদের দ্বারা প্রশংসিত হয়েছিলেন। এবং আবদ আল-হায় আল-লাকনবী, এবং সুলতান বারকুক তাকে সম্মান প্রদান করছিলেন।   শিক্ষক  আলেপ্পোতে অধ্যয়ন করার পর, তিনি ৭৪০ হিজরিতে (১৩৪০ খ্রিস্টাব্দ) কায়রোতে চলে আসেন যেখানে তিনি শামস আল-দীন আল-ইসফাহানি (মৃত্যু ৭৪৯/১৩৪৮), কওয়াম আল-দিন আল-কাকি (মৃত্যু ৭৪৯/১৩৪৮), আবু হাইয়ান আল-আন্দালুসি (মৃত্যু. ৭৪৫/১৩৪৪), ইবনে আবদ আল-হাদী (মৃত্যু. ৭৪৪/১৩৪৩) এবং অন্যান্য প্রখ্যাত পণ্ডিতের সাথে অধ্যয়ন করেন।  তিনি কায়রোতে আমির সাইফ আল-দিন শায়খু/শায়খুন আল-নাসিরি (আল-উমারি)-এর খানকাহতে অধ্যাপক হিসেবে নিযুক্ত হন, যিনি মূলত সুলতান আল-নাসির মুহাম্মদ বি. কালাউন (মৃত্যু ৭৪১/১৩৪১)-এর পরিবারের সদস্য ছিলেন।   ছাত্র  তার বিখ্যাত ছাত্রদের মধ্যে আছে আল-শরীফ আল-জুরজানি (মৃত্যু ১৪১৩) এবং শামস আল-দিন আল-ফানারী (মৃত্যু ১৪৩০ বা ১৪৩১)।   বই  তিনি আকিদাহ, কালাম (ইসলামিক ধর্মতত্ত্ব ), ফিকাহ (ইসলামিক আইনশাস্ত্র ), উসূল আল-ফিকহ ( ইসলামী আইনশাস্ত্রের মূলনীতি ), তাফসির (কুরআনের ব্যাখ্যা), হাদিস অধ্যয়ন, ইসলামিক উত্তরাধিকার আইনশাস্ত্র ( আরবি নমারগ্রাম ), আরবি সাহিত্য, রূপবিদ্যা (ভাষাবিজ্ঞান), এবং অলঙ্কারশাস্ত্রের ওপর ৪০টিরও বেশি গ্রন্থ লিখেছেন।  তিনি আল-কাশশাফের তাফসীর লিখেছেন। তার অন্যান্য কাজের মধ্যে রয়েছে মাশারিক আল-আনওয়ারের ভাষ্য, ইবনে আল-হাজিবের মুখতাসারের ভাষ্য, নাসির আল-দীন আল-তুসির তাজরিদ আল-ইতিকাদের ভাষ্য, আইনশাস্ত্রের আল-হিদায়ার ভাষ্য, আলফিয়ার ভাষ্য, ইবন মালিকের ব্যাকরণ, আল-মানারের ভাষ্য এবং আল-বাজদাভির ভাষ্য।  তার কয়েকটি বই নিম্নরূপ:   আল-ইনায়া শরহ আল-হিদায়া (  ) এটি আল-মারগিনানির বই " আল হিদায়া " এর একটি ভাষ্য।  শরহ আল-আকিদাহ আল-তাহাবিয়্যাহ (  ইমাম আত-তাহাভীর আকীদার উপর একটি ভাষ্য ' )  শরহ ওয়াসিয়্যাত আল-ইমাম আবি হানিফা (  )  ইমাম আবু হানিফা রচিত শরহ আল-ফিকহ আল-আকবার (  )  শরহ উসুল ফখর আল-ইসলাম আল-বাজদাওয়ি (  )  শরহ মুখতাসার ইবনুল হাজিব (  )  আল-জামাখশারীর আল-কাশশাফের উপর একটি ভাষ্য ( হাশিয়া )।  নাসির আল-দিন আল-তুসীর তাজরিদ আল -কালামের উপর একটি ভাষ্য ( হাশিয়া )।   আরও দেখুন    আবু হানিফা রহ  আবু মনসুর আল-মাতুরিদি  'আলা' আল-দীন আল-বুখারী  বদর আল-দীন আল-আয়নী  ইবনে আবিদীন রহ  আল-মায়দানী  আলী আল-কারী রহ  শাহ ওয়ালীউল্লাহ দেহলভী রহ  মুহাম্মদ জাহিদ আল-কাওথারি  হানাফীদের তালিকা  আশআরিস এবং মাতুরিদের তালিকা  মুসলিম ধর্মতত্ত্ববিদদের তালিকা   তথ্যসূত্র    বহিঃসংযোগ    শায়খ আকমালুদ দ্বীন কে ছিলেন? - হাদীসের উত্তর  সমরকন্দ থেকে কায়রো পর্যন্ত হানাফী সংস্কৃতির চিহ্ন  বিষয়শ্রেণী:১৩৮৪-এ মৃত্যু বিষয়শ্রেণী:১৩১৪-এ জন্ম বিষয়শ্রেণী:১৩১০-এ জন্ম বিষয়শ্রেণী:সুন্নি ফিকহ পণ্ডিত বিষয়শ্রেণী:সুন্নি ইমাম বিষয়শ্রেণী:মুহাদ্দিস বিষয়শ্রেণী:মুফাসসির বিষয়শ্রেণী:১৪শ শতাব্দীর মুসলিম ধর্মতত্ত্ববিদ বিষয়শ্রেণী:মাতুরিদি ব্যক্তি বিষয়শ্রেণী:হানাফী ব্যক্তি বিষয়শ্রেণী:আরবি ভাষার লেখা থাকা নিবন্ধ
মুহাম্মদ নওয়াজ ইরফানি (; ১ জানুয়ারি ১৯৭০ - ২০১৪) পাকিস্তানের পারাচিনারের একজন শিয়া মুসলিম ধর্মীয় নেতা, বিপ্লবী এবং রাজনীতিবিদ। পরবর্তিতে তার স্থলাভিষিক্ত হন শেখ ফিদা হুসাইন মুজাহিরি।   প্রাথমিক জীবন  মুহাম্মদ নওয়াজ ইরফানি গিলগিটের দানিয়োরে জন্মগ্রহণ করেন। তার প্রাথমিক শিক্ষা গ্রামের স্থানীয় স্কুলে সম্পন্ন হয়। তার পরিবার ছিল ইসমাইলি শিয়া, কিন্তু তার পিতামহ এবং পিতা ইসমাইলি ধর্মের উপর বারোশিয়া ইসলামকে (ইসনা আশারিয়া) অগ্রাধিকার দেন এবং শিয়া ইসলামের সাথে যুক্ত হন। ফলস্বরূপ, তাদের অনেক কষ্ট এবং ঝামেলা সহ্য করতে হয়।   শিক্ষাজীবন  সকল ঔদ্ধত্ব সহ্য করে তার বাবা তাকে লাহোরের জামিয়া তুর মুনতাজারে প্রেরণ করেধ। সেখানে বহু পণ্ডিতদের অধীনে তিনি ধর্মীয় শিক্ষা লাভ করেন।   দেশান্তর  স্থানীয় সরকার তাকে ২০১৩ থেকে ২০১৪ সাল পর্যন্ত  নির্বাসিত করে। তিনি কিছুসময়ের জন্য ইসলামাবাদে অবস্থান করেন। স্থানীয় জনগণ এর বিরুদ্ধে প্রতিবাদ করলেও তা ফলপ্রসূ হয়নি।   মৃত্যু  ২৬ নভেম্বর, ২০১৪ তারিখে ইসলামাবাদে আল্লামা মুহাম্মদ নওয়াজ ইরফানিকে গুলি করে হত্যা করা হয়। কেন্দ্রীয় ঈদগাহে জুমআর নামাজের পর সর্ব স্তরের মানুষ তার জানাজায় অংশ গ্রহণ করে। পরে তাকে ঈদগাহ কবরস্থানে সমাধীস্থ করা হয়। অংশগ্রহণকারীরা শিয়া পণ্ডিতের হত্যাকাণ্ডে মর্মাহত হয় এবং শোক প্রকাশ করে এবং দোষীদের গ্রেফতার এবং তাদের দৃষ্টান্তমূলক শাস্তি প্রদানের জন্য সরকারের প্রতি দাবি জানায়।   তথ্যসূত্র    বহিঃসংযোগ      বিষয়শ্রেণী:১৯৭০-এ জন্ম বিষয়শ্রেণী:২০১৪-এ মৃত্যু বিষয়শ্রেণী:বিরুদ্ধ-মার্কিনবাদ বিষয়শ্রেণী:পাকিস্তানি ধর্মীয় নেতা বিষয়শ্রেণী:শিয়া মুসলিম পণ্ডিত বিষয়শ্রেণী:পাকিস্তানি শিয়া মুসলিম
নিনা চৌবাল (জন্ম ১৯৯২) হলেন ট্রান্স লাইফলাইনের সহ-প্রতিষ্ঠাতা এবং প্রাক্তন পরিচালক। ট্রান্স লাইফলাইন হলমার্কিন যুক্তরাষ্ট্রে এবং কানাডায় অবস্থিত প্রথম লিঙ্গান্তরকামী আত্মহত্যা হটলাইন। একজন শীর্ষস্থানীয় এলজিবিটিকিউ+ কর্মী এবং ট্রান্স মহিলা হিসেবে, যখন চৌবালকে অভিবাসনে আটকে রাখা হয়েছিল, তখন বিষয়টি দ্য নিউ ইয়র্ক টাইমস  এবং শিকাগোইস্টের মতো প্রকাশনাগুলিতে জাতীয় শিরোনাম হয়েছিল। ২০১৯ সালে, চৌবাল ট্রান্সজেন্ডারদের নিয়ে  তথ্যচিত্র আমেরিকা ইন ট্রানজিশনের প্রথম পর্বের বিষয়বস্তু ছিল ।   জীবনের প্রারম্ভিক সময়  চৌবাল ভারতের মুম্বাইয়ে বড় হয়েছেন। ১৩ বছর বয়সে, তিনি 'লিঙ্গান্তরকামী' শব্দটি আবিষ্কার করেন এবং বুঝতে পারেন যে তিনি লিঙ্গান্তরকামী। ইন্টারনেটের মাধ্যমে তিনি অন্যান্য ট্রান্স মানুষের সাথে সংযোগ খুঁজে পান।   শিক্ষা এবং কর্মজীবন  ২০০৯ সালে, চৌবাল ইলিনয় চ্যাম্পেইন-আরবানা বিশ্ববিদ্যালয়ে পড়ার জন্য ছাত্র ভিসায় একাই মার্কিন যুক্তরাষ্ট্রে পাড়ি দেন। তিনি ২০১১ সালে রিভারবেড টেকনোলজিতে গুনমান নিশ্চিতকরণ সফটওয়্যার ইঞ্জিনিয়ার হিসেবে ইন্টার্নশিপ গ্রহণ করেন। ২০১২ সালে, তিনি গুগলে একইভাবে ইন্টার্নশিপ করেছিলেন। এছাড়াও ২০১২ সালে, তিনি ইলিনয় বিশ্ববিদ্যালয়ের ন্যাশনাল সেন্টার ফর সুপারকম্পিউটিং অ্যাপ্লিকেশনসে একজন প্রোগ্রামার হিসেবে কাজ করেছিলেন। ২০১৩ সালে, তিনি ট্রান্স হিসেবে বেরিয়ে আসেন। তার পরিবার তার রূপান্তরকামিতাকে সমর্থন না করায়, পারিবারিক সম্পর্ক ভেঙে যায়।  চৌবাল ২০১৩ সালের জানুয়ারিতে গুগলে সফটওয়্যার ইঞ্জিনিয়ার হিসেবে যোগদান করেন। এই জন্য তিনি মার্কিন যুক্তরাষ্ট্রে নিযুক্ত বিদেশী কর্মীদের জন্য  ভিসা  এইচ১বি  অর্জন করেন। ২০১৪ সালে, চৌবাল গ্রেটা মার্টেলার সাথে ৫০১(সি)(৩) ট্রান্স লাইফলাইনের সহ-প্রতিষ্ঠা করেন। এই সংস্থাটি ছিল মার্কিন যুক্তরাষ্ট্র এবং কানাডায় অবস্থিত প্রথম রূপান্তরকামী আত্মহত্যা হটলাইন, এটি প্রতিষ্ঠার উদ্দেশ্য তাঁদের চিন্তাভাবনার কাছাকাছি ছিল, কারণ চৌবাল আত্মহত্যার প্রবনতার সাথে লড়াই করছিলেন এবং মার্টেলা আত্মহত্যার প্রবণতার জন্য হাসপাতালে ভর্তি ছিলেন।  তথ্যসূত্র   বিষয়শ্রেণী:ভারতীয় প্রতিষ্ঠাতা বিষয়শ্রেণী:নারী প্রতিষ্ঠাতা বিষয়শ্রেণী:মুম্বইয়ের ব্যক্তি বিষয়শ্রেণী:২১শ শতাব্দীর ভারতীয় এলজিবিটিকিউ ব্যক্তি বিষয়শ্রেণী:২১শ শতাব্দীর ভারতীয় নারী বিষয়শ্রেণী:জীবিত ব্যক্তি বিষয়শ্রেণী:১৯৯২-এ জন্ম
পাঠানকোট () ভারতের পাঞ্জাব রাজ্যের পাঠানকোট জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৩২ মিটার (১০৮৯ ফুট)।  পরিবহন আকাশ পথে পাঠানকোট বিমানবন্দর (পাঠানকোট এয়ার ফোর্স স্টেশন)  রেলপথ  পাঠানকোট রেলস্টেশন  ১৪০৩৭ / দিল্লি - পাঠানকোট এক্সপ্রেস  পাঠানকোট ক্যন্টনমেন্ট রেলস্টেশন   জনসংখ্যার উপাত্ত  ভারতের ২০০১ সালের আদমশুমারি অনুসারে পাটানকোট শহরের জনসংখ্যা হল ১৫৯,৫৫৯ জন। এর মধ্যে পুরুষ ৫৫% এবং নারী ৪৫%।  এখানে সাক্ষরতার হার ৭৭%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে পাটানকোট এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর
thumb|উত্তর ভারত হতে প্রাপ্ত স্টিল, স্বর্ণ, সিল্ক ও চামড়া দিয়ে তৈরি ১৭ শতকের মুঘল আমলের একটি ঢাল, রয়েল অন্টারিও যাদুঘরে সংরক্ষিত  ঢাল হচ্ছে ভারতীয় উপমহাদেশে প্রচলিত একপ্রকার রক্ষাকবচ। এগুলো প্রায় সর্বদাই জ্যামিতিকভাবে গোলাকার এবং ব্যাস প্রায় আট ইঞ্চি থেকে চব্বিশ ইঞ্চি পর্যন্ত পরিবর্তিত হয়। কিছু ঢাল প্রায় সমতল আবার অন্যগুলো দৃঢ়ভাবে উত্তল বা বাঁকা। এগুলোর প্রান্ত সমতল হতে পারে অথবা ঢালের বক্রতার বিপরীত দিকে বাঁকানো হতে পারে। ঢালসমূহ সাধারণত ধাতু বা প্রাণীর চামড়া দিয়ে তৈরি হত।  উপাদানসমূহ ভারতীয় উপমহাদেশে পাওয়া বিভিন্ন ধরণের প্রাণী দিয়ে চামড়ার ঢাল তৈরি করা হত, তন্মধ্যে রয়েছে মহিষ, সাম্বার হরিণ, হাতি এবং গণ্ডারের চামড়া। চামড়ার ঢালসমূহের মধ্যে গণ্ডারের চামড়ার ঢাল ছিল সর্বাধিক মূল্যবান।  চিত্রশালা  উদ্ধৃতি  বহিঃসংযোগ    হর্শাম জাদুঘরের ওয়েবসাইট  বিষয়শ্রেণী:রক্ষাকবচ বিষয়শ্রেণী:ভারতের অস্ত্র
শ্যানন মারি কাহোলোলানি "শ্যানিন" সোসামন একজন মার্কিন অভিনেত্রী। তিনি আ নাইট'স টেল (২০০১), ৪০ ডেইজ অ্যান্ড ৪০ নাইটস, দ্য রুলস অব অ্যাট্রাকশন (উভয়ই ২০০২), দ্য অর্ডার (২০০৩), কিস কিস ব্যাং ব্যাং (২০০৫), দ্য হলিডে (২০০৬), রিস্টকাটার: আ লাভ স্টোরি) (২০০৬), রোড টু নোহয়ার (২০০৯), দ্য ইন্ড অফ লাভ (২০১২) এবং সিনিস্টার ২ (২০১৫) চলচ্চিত্রে অভিনয় করেছেন।   একজন সঙ্গীতশিল্পী হিসেবে, তিনি ২০০৪ থেকে ২০০৮ সাল পর্যন্ত ওয়ারপেইন্টে কণ্ঠ দেন এবং ড্রাম বাজান। তিনি তাদের প্রথম ইপি রেকর্ড করার পর হঠাৎ গ্রুপ ছেড়ে চলে যান। ব্যান্ডের সাথে সোসামনের একমাত্র রেকর্ডিং হল ২০০৯ ইপি এক্সকুইসিট কর্পসে।  ২০০৯ সালে, সোসামন তার ছোট প্রযোজনা সংস্থা, মাউডেগন থিয়েটারের মাধ্যমে শর্টস এবং মিউজিক ভিডিও পরিচালনা ও নির্মাণ শুরু করেন।   জীবনের প্রথমার্ধ  শ্যানন মারি কাহোলোলানি সোসামন হাওয়াইয়ে জন্মগ্রহণ করেন এবং নেভাদার রেনোতে বেড়ে ওঠেন।  তার পূর্বপুরুষ ওলন্দাজ, ইংরেজ, ফরাসি, জার্মান, আইরিশ, ফিলিপিনো এবং হাওয়াইয়ান অন্তর্ভুক্ত।    তার বয়স যখন পাঁচ বছর তখন তার বাবা-মার বিবাহবিচ্ছেদ হয়, এবং সোসামন এবং তার বোনকে তখন তার মা লালনপালন করেন, যিনি একটি অটো ডিলারশিপের সেলসম্যান এবং ম্যানেজার র্যান্ডি গোল্ডম্যানকে বিয়ে করেছিলেন।  সোসামন রেনোর গ্যালেনা হাই স্কুলে পড়েন, ১৯৯৫ সালে স্নাতক হন।  তার উচ্চ বিদ্যালয় শেষে তিনি নাচ অধ্যয়নের জন্য দুই বন্ধুর সাথে লস অ্যাঞ্জেলেসে স্থানান্তরিত হন।   "আপনি যখন প্রথম বাড়ি থেকে বের হন এবং নতুন কোথাও পৌঁছান তখন সেই অনুভূতির সাথে কিছুই তুলনা হয় না," তিনি একবার স্মরণ করেছিলেন। "সকালে যখন আমরা ঘুম থেকে উঠি, তখন শুধু কফি তৈরি করা আশ্চর্যজনক মনে হয়েছিল। এটা খুব বিনামূল্যে মনে হচ্ছিল - শুধু ঘুম থেকে উঠে কফি তৈরি করা এবং আমাদের পালঙ্কের দিকে তাকানো।"  তার ইংরেজি নামের প্রথম y ১৯৯৫ সালের একটি পরিবর্তন ছিল    কর্মজীবন    তথ্যসূত্র    বহিঃসংযোগ      বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর মার্কিন নারী সঙ্গীতজ্ঞ বিষয়শ্রেণী:ফিলিপিনো বংশোদ্ভূত মার্কিন সঙ্গীতজ্ঞ বিষয়শ্রেণী:জীবিত ব্যক্তি বিষয়শ্রেণী:মার্কিন নারী মডেল বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:এইচকার্ডের সাথে নিবন্ধসমূহ বিষয়শ্রেণী:ওয়ারপেইন্ট (ব্যান্ড) সদস্য বিষয়শ্রেণী:২১শ শতাব্দীর মার্কিন ড্রামার বিষয়শ্রেণী:২০শ শতাব্দীর মার্কিন ড্রামার বিষয়শ্রেণী:২০শ শতাব্দীর মার্কিন নারী সঙ্গীতজ্ঞ বিষয়শ্রেণী:স্থানীয় হাওয়াইয়ান অভিনেত্রী বিষয়শ্রেণী:মার্কিন নারী ড্রামার বিষয়শ্রেণী:মার্কিন রক ড্রামার বিষয়শ্রেণী:ফিলিপিনো বংশোদ্ভূত মার্কিন অভিনেত্রী বিষয়শ্রেণী:হনলুলুর সঙ্গীতজ্ঞ বিষয়শ্রেণী:রেনো, নেভাদার অভিনেত্রী বিষয়শ্রেণী:হনলুলুর অভিনেত্রী
দরিয়াপুর মসজিদ বাংলাদেশের একটি ঐতিহাসিক মসজিদ। এটি রংপুর জেলার পীরগঞ্জ উপজেলার অন্তর্গত দরিয়াপুর গ্রামে অবস্থিত।   ইতিহাস  দরিয়াপুর মসজিদ ১৭১৭ বা ১৭১৮ সালে নির্মিত হয়। এর স্থাপত্য রীতিতেও তাই মুঘল স্থাপত্য রীতির ছাপ স্পষ্ট। তবে, ১৮৯৭ সালের ভূমিকম্পের ফলে মসজিদটির ভয়াবহ ক্ষতি সাধিত হয়। এ সময় মসজিদের গম্বুজে ফাটল সৃষ্টি হয় এবং মিনার (বুরুজ) ধ্বসে পড়ে। পরে, স্থানীয় জনগণই মসজিদ মেরামতের উদ্যোগ নেয়। তখন মিনারগুলো পুরোপুরি বাদ দিয়ে মসজিদ মেরামত করে ব্যবহারোপযোগী করা হয়। কিন্তু, পেশাদারিত্বের অভাবে মসজিদের স্থাপত্যশৈলী বেশ ক্ষতিগ্রস্ত হয়। আর, মসজিদের সাম্প্রতিক সংস্কার কার্যের ফলে এর আদি বৈশিষ্ট্যের অধিকাংশই প্রায় বিলুপ্ত হয়ে গিয়েছে।   অবস্থান  রংপুরের পীরগঞ্জ উপজেলা সদর থেকে ৩ কিলোমিটার দক্ষিণ-পশ্চিমে দরিয়াপুর নামক গ্রামের বড় দিঘিটির পশ্চিমে দেয়াল ঘেরা এই মসজিদটির অবস্থান।   স্থাপত্যশৈলী  দরিয়াপুর মসজিদটি আয়তাকার যার প্রস্থ ৩.৭৩ মিটার এবং দৈর্ঘ্য ১১.১৯ মিটার। এর পশ্চিম দেওয়ালে কারুকার্য খচিত আয়তাকার ফ্রেমে আবদ্ধ তিনটি অর্ধ-অষ্টভুজাকৃতির মিহরাব রয়েছে। এর বিপরীতে পূর্ব দেওয়ালে মিহরাবের সাথে মিল রেখে রয়েছে তিনটি প্রবেশদ্বার। এর মধ্যে, মাঝের মিহরাব এবং প্রবেশপথ বাকি দুটির চেয়ে একটু বড় এবং বাইরের দিকে প্রক্ষিপ্ত। আর, বাকি দুই দিক অর্থাৎ, মসজিদের উত্তর ও দক্ষিণ দেওয়ালে রয়েছে দুটি জানালা। সবগুলো দরজা-জানালাই খিলানযুক্ত।  পূর্ব-পশ্চিমে বিস্তৃত ২টি খিলানের কারণে মসজিদের অভ্যন্তরভাগ তিনটি সমান বর্গাকার বে'তে বিভক্ত। প্রতিটি বে'র উপরে রয়েছে একটি করে গম্বুজ। অষ্টকোণাকৃতির ড্রামের উপরে স্থাপন করা এ গম্বুজগুলো অনেকটা গোলাকার।   কারুকার্য  মসজিদ সংস্কারের ফলে, বর্তমানে মসজিদের দেয়াল সিমেন্টের প্লাস্টারে আবৃত। তাই, দেওয়ালের শিল্পকর্ম একেবারেই দৃশ্যমান নয়। তবে জানা যায় যে, এক সময় মসজিদের মাঝখানের প্রবেশ পথ ও মিহরাবের পাশে অলঙ্কৃত মিনার ছিল।  অন্যদিকে, গম্বুজ ও মিহরাবের কারুকার্য এখনো বিদ্যমান। গম্বুজগুলোর শীর্ষে পদ্মফুল ও কলসি অঙ্কিত আছে। আর, মসজিদের অভ্যন্তরে গম্বুজের নিচের কোণাগুলো পেন্ডেন্টিভ নকশার মাধ্যমে সাজানো হয়েছে। আর, ছাদের দেয়ালের বাইরের অংশ সাজানো হয়েছে বদ্ধ মেরলোনের একটি সারি দিয়ে। মিহরাবের ফ্রেমগুলোও বেশ দৃষ্টিনন্দন। মিহরাবগুলোর দুপাশে রয়েছে ফুল ও গাছের আয়তাকার প্যানেল নকশা। উপরের দিকে দুপাশে রয়েছে দুটি গোলাপ ফুলের মোটিফ, আর মাঝে একটি আয়তাকার খোপ।   আরো দেখুন   বাংলাদেশের প্রত্নতাত্ত্বিক স্থানের তালিকা  বাংলাদেশের মসজিদের তালিকা  রংপুর বিভাগের মসজিদের তালিকা   তথ্যসূত্র    বহিঃসংযোগ   বিষয়শ্রেণী:রংপুর জেলার মসজিদ বিষয়শ্রেণী:পীরগঞ্জ উপজেলা, রংপুর বিষয়শ্রেণী:১৭১৭-এ প্রতিষ্ঠিত বিষয়শ্রেণী:রংপুর জেলার প্রত্নতাত্ত্বিক স্থাপনা
ডার্বি () ইংল্যান্ডের ইস্ট মিডল্যান্ডসের একটি শহর ও ইউনিটারি অথরিটি। এটি ডার্বিশায়ারের দক্ষিণ ভাগে ডারওয়েন্ট নদীর তীরে অবস্থিত। ২০০১ সালের আদমশুমারি অনুযায়ী ডার্বির মূল শহরের জনসংখ্যা ২,৩৩,৭০০ এবং শহরের পাশ্ববর্তী উপশহর এলাকার জনসংখ্যা হচ্ছে ২,২৯,৪০৭। পার্শ্ববর্তী উপশহরের জনসংখ্যার ভিত্তিতে ২০০১ সালে ডার্বি ছিলো ইংল্যান্ডের ১৬তম বৃহৎ জনবহুল শহর।   শিক্ষা  যুক্তরাজ্যের সাধারণ শিক্ষা ব্যবস্থার মতো ডার্বিতেও প্রাথমিক ও মাধ্যমিক শিক্ষাব্যবস্থা প্রচলিত, এবং কোনো মিডল স্কুলের প্রচলন নেই। মাধ্যমিক বিদ্যালয়ে পদাপর্ণের আগে সবাইকে জুনিয়র স্কুলের (যা প্রাইমারি স্কুলের সাথে একীকৃত) শিক্ষা সমাপ্ত করতে হয়। ১৬ বছর বয়সে বাধ্যতামূলক শিক্ষা নিশ্চিত করার পর অনেক মাধ্যমিক বিদ্যালয় শিক্ষার্থীদের এ লেভেল পড়ার সুযোগ দেয়। এছাড়াও বিদ্যালয়ের পড়াশোনায় যুক্ত না হয়েও যারা পড়াশোনা চালিয়ে যেতে ইচ্ছুক, তাদের জন্য ডার্বি কলেজের বিভিন্ন রকমের কোর্স রয়েছে, যা ১৬ বছর পরবর্তী শিক্ষার্থীদের জন্য নির্ধারিত।  ইউনিভার্সিটি অফ ডার্বি ডার্বির মূল বিশ্ববিদ্যালয়। এর মূল ক্যাম্পাস ডার্বির কেডলেসটন রোডে অবস্থিত। এছাড়ারও বিশ্ববিদ্যালয়ের ওপর একটি ক্যাম্পাস ডার্বিশায়ারের উত্তরে বাক্সটনে অবস্থিতি। ২০০৩ সালে ইউনিভার্সিটি অফ নটিংহ্যাম ডার্বিতে ডার্বি সিটি জেনারেল হাসপাতাল ভিত্তিক একটি স্নাতক পর্যায়ের মেডিক্যাল স্কুল চালু করে।   আরও দেখুন   ডার্বিশায়ার  ডার্বি জাদুঘর   তথ্যসূত্র    বহিঃসংযোগ   সরকারি ওয়েবসাইট  বিষয়শ্রেণী:ডার্বি বিষয়শ্রেণী:ইংল্যান্ডের শহর বিষয়শ্রেণী:ইংল্যান্ডের বরো
ডান|থাম্ব| একটি স্তম্ভিত-কলাম ৯×১৯মিমি ব্রাউনিং হাই-পাওয়ার পিস্তল বক্স ম্যাগাজিন। উপরের চিত্রে ম্যাগাজিনটি লোড করা এবং নীচের চিত্রে আনলোড করা ও খোলা ম্যাগাজিন একটি বারংবার আগ্নেয়াস্ত্রের জন্য একটি গোলাবারুদ সংরক্ষণ এবং খাওয়ানোর ডিভাইস, এটি বন্দুকের মধ্যে অবিচ্ছেদ্য (অভ্যন্তরীণ/নির্দিষ্ট ম্যাগাজিন) বা বাহ্যিকভাবে সংযুক্ত (বিচ্ছিন্নযোগ্য ম্যাগাজিন)। ম্যাগাজিন নিজের মধ্যে বেশ কয়েকটি কার্তুজ ধারণ করে এবং পর্যায়ক্রমে প্রতিটিকে এমন একটি অবস্থানে ঠেলে দেয়ার কাজ করে যেখানে আগ্নেয়াস্ত্রের চলমান ক্রিয়া দ্বারা এটি সহজেই ব্যারেল চেম্বারে লোড করা যেতে পারে। বিচ্ছিন্নযোগ্য ম্যাগাজিনটিকে কখনও কখনও কথোপকথনে একটি "ক্লিপ" হিসাবে উল্লেখ করা হয়, যদিও এটি প্রযুক্তিগতভাবে ভুল কারণ একটি ক্লিপ আসলে একটি ম্যাগাজিনে গোলাবারুদ লোড করতে সাহায্য করার জন্য ব্যবহৃত একটি আনুষঙ্গিক ডিভাইস।   লিভার-অ্যাকশন এবং পাম্প-অ্যাকশন আগ্নেয়াস্ত্রের টিউবুলার ম্যাগাজিন থেকে শুরু করে স্বয়ংক্রিয় রাইফেল এবং হালকা মেশিন গানের জন্য বিচ্ছিন্নযোগ্য বক্স এবং ড্রাম ম্যাগাজিন যা একশোরও বেশি রাউন্ড প্যাক করতে পারে ম্যাগাজিনগুলি অনেক আকার এবং আকারে আসে। বিভিন্ন বিচারব্যবস্থা "উচ্চ-ক্ষমতার ম্যাগাজিন" হিসাবে সংজ্ঞায়িত ম্যাগাজিন নিষিদ্ধ করে।   আরো দেখুন    বেল্ট (আগ্নেয়াস্ত্র)  নীচের ধাতু  জঙ্গল শৈলী (আগ্নেয়াস্ত্র পত্রিকা)  ত্রিমাত্রিক প্রিন্ট করা অস্ত্র ও যন্ত্রাংশের তালিকা   তথ্যসূত্র    আরও পড়া       বহিঃসংযোগ    একটি ম্যাগাজিন এবং একটি ক্লিপ ভিডিওর মধ্যে পার্থক্য  একটি ম্যাগাজিন এবং একটি ক্লিপের মধ্যে পার্থক্য - ছবি  বিষয়শ্রেণী:আগ্নেয়াস্ত্রের উপাদান বিষয়শ্রেণী:ম্যাগাজিন (আগ্নেয়াস্ত্র)
ভন বার্টালানফি বৃদ্ধি ফাংশন (ইংরেজিঃঃVon Bertalanffy Growth Function (VBGF) , বা ভন বার্টালানফি বক্র রেখা হচ্ছে একটি  বৃদ্ধি বক্ররেখা মডেল। এটি গণিতবিদ ও পরিসংখ্যানবিদ  লুডভিগ ভন বার্টালানফি এর নামে নামকরণ করা হয়েছে। এটি  সাধারণীকৃত লজিস্টিকস ফাংশনের একটি বিশেষ ক্ষেত্র। এই বৃদ্ধি বক্ররেখা প্রাণীদের গড় বয়সদৈর্ঘ্য পরিমাপে ব্যবহার হয়। এই ফাংশন সাধারণত বাস্তুসংস্থানবিদ্যায় মাছের বৃদ্ধিতে মডেল তৈরিতে ব্যবহার হয়।   মডেলটি গাণিতিকভাবে এভাবে লেখা যায়:    এখানে,= বয়স (age), =বৃদ্ধি গুণাঙ্ক (growth coefficient)  = প্রারম্ভিক অবস্থায়  এর মান  যখন বয়স হচ্ছে শূন্য এবং  হচ্ছে   গননার সুবিধার্থে ধরে নেয়া কাল্পনিক দৈর্ঘ্য। এটি হচ্ছে একটি সরলরৈখিক ডিফারেন্শিয়াল সমীকরণের সমাধান। সমীকরণটি নিম্নরূপ:    মৌসুমী ভন বার্টালানফি ফাংশন  এই ফাংশন্টি সেই সব জীবের ক্ষেত্রে ব্যবহার হয় যারা মৌসুমীভাবে বাড়ে। এটি ১৯৮৮ সালে I.F Somer তৈরি করেন।   তথ্যসূত্র   Somer I, F 1988. On a seasonally oscillating growth function. Fishbyte 6:8-11. Daniel Pauly, G.R Morgan(1987), Length based methods in fisheries research.Worldfish. p. 299 ISBN 978-971-10-2228-0. Food And Agriculture Organisations of United Nations(2005). Management Techniques for Elasmobranch Fisheries. Food & Agriculture Org. P. 93.  ISBN 978-92-5-105403-1 Springer Science & Business Media. ISBN 978-1-4020-5570-6. বিষয়শ্রেণী:গাণিতিক প্রতিরূপ নির্মাণ
বীর বিক্রম ২ ২০১৯ সালে মুক্তি পাওয়া নেপালি প্রণয়ধর্মী হাস্যরসাত্মক চলচ্চিত্র। ছবিটি পরিচালনা করেছেন মিলন চ্যামস, রচনা করেছেন নেপালি চলচ্চিত্র শিল্পের শীর্ষস্থানীয় চলচ্চিত্রের গল্প লেখক প্রদীপ ভরদ্বাজ, প্রযোজনা করেছে মিলন চ্যামস এবং নির্বাহী প্রযোজক ছিলেন অর্পণ সপকোতা। ছবিটি চ্যামস এন্টারটেইনমেন্টের ব্যানারে নির্মিত হয়। ছবিটিতে অভিনয় করেছেন পল শাহ, বর্ষা সিবাকোত, নাজির হুসেন, বুদ্ধি তামাং এবং দেশ ভক্ত কানাল। ২০১৬ সালে মুক্তিপ্রাপ্ত ছবি বীর বিক্রম এর ধারাবাহিকতায় তৈরি হয় বীর বিক্রম ২ এবং ছবিটি সমালোচকদের কাছ থেকে মিশ্র প্রতিক্রিয়া পায়। গৌতমের নেতিবাচক সমালোচনা বিষয়ে চ্যামস অভিযোগ দায়ের করলে  কৌতুক অভিনেতা প্রণেশ গৌতমকে গ্রেপ্তার করা হয় এবং নয় দিন আটক রাখা হয়।   কাহিনী সংক্ষেপ  বীর (পল শাহ) এবং বিক্রম (নাজির হুসেন) দুজন ঘনিষ্ঠ বন্ধু, তারা একই মেয়ে বাদলের (বর্ষা সিবাকোতি) প্রেমে পড়ে। কিন্তু বাদল ভালবাসে বীরকে। এরপর বাঘ বাহাদুরও (বুদ্ধি তামাং) বাদলের প্রেমে পড়ে। সে দুই ঘনিষ্ঠ বন্ধুর বন্ধুত্বে ফাটল ধরিয়ে বাদলকে অপহরণ করে। বীর এবং বিক্রম বাদলকে ফিরিয়ে আনার শপথ নেয় এবং শেষ পর্যন্ত তা পালন করতে সমর্থ হয়। শেষে দেখা যায় বাদল বাঘ বাহাদুরকে অপহরণের জন্য ক্ষমা করে দেয়।   অভিনয়ে   পল শাহ -  বীর চরিত্রে  বর্ষা সিবাকোতি - বাদল চরিত্রে  নাজির হুসেন - বিক্রম চরিত্রে  বুদ্ধি তামাং - বাঘ বাহাদুর চরিত্রে  দেশ ভক্ত কানাল   প্রতিক্রিয়া  দ্য কাঠমান্ডু পোস্টের অভিমন্যু দীক্ষিত মন্তব্য করেন ছবিটি যৌনতাবাদী ধরনের, তিনি বলেন, "এমনকি বীর বিক্রম ২ ছবিতেও উভয় পুরুষই তার অজান্তেই বর্ষা সিবাকোতির চরিত্রের গোপন ছবি তোলে। এটি কী গ্রহণযোগ্য আচরণ? একটি দৃশ্যে দেখা যায় একটি চরিত্র নির্লজ্জভাবে বলছে "বুড়ি কো ফরিয়া হো রা ছায়াত্না লাই?" (আমি কি তোমার স্ত্রীর ঘাঘরা ছিঁড়ে ফেলছি?)। এটা কীভাবে যৌনতাবাদী নয়?" মুভিমানুর রূপক রিসাল লিখেছেন, "শেষ অঙ্কটি ধারাল করার জন্য পুরো উত্তেজনার মুহুর্ত ছোট করা যেতে পারত। সবাই সুনিয়ন্ত্রিত অভিনয় করেছে তবে বুদ্ধি তামাং শুরুতেই অতিরিক্ত অতিরঞ্জিত করে ফেলে। দ্বিতীয়ার্ধে তার অভিনয় অনেক বেশি বিশ্বাসযোগ্য ছিল"।  প্রণেশ গৌতম নামের একজন কৌতুক অভিনেতা চলচ্চিত্রটির সমালোচনা করেন, তিনি এটিকে "অযথাই হৈহট্টগোলে ভরা" আখ্যা দিয়ে উল্লেখ করেন যে "গল্পটি বলিউডের সাফল্য পাওয়া ছবি শোলে (১৯৭৫) এর মতোই একইরকম এবং ছবিটিতে উপস্থাপন করার মতো নতুন কিছুই নেই"। পরিচালক মিলন চ্যামস তথ্য প্রতিবেদন দাখিল করার পরে তাকে নয় দিনের জন্য আটক করা হয়। তিনি গৌতমের বিরুদ্ধে "সামাজিক যোগাযোগ মাধ্যমে সিনেমাটি সমালোচনা করার সময় "মানহানিকর, বিদ্বেষপূর্ণ কুৎসা প্রচার, যৌনতাবাদ প্রচার, বর্ণবাদী মন্তব্য করা" এবং সাইবার অপরাধের অভিযোগ দায়ের করেন। গৌতমকে সাইবার অপরাধ আইনে গ্রেপ্তার করা হয়। এর ফলে নেপালি যুবসমাজের ভিতর তোলপাড় শুরু হয়। গৌতম নয় দিন কারাগারে থাকার পর মুক্তি পায়।  সঙ্গীত   তথ্যসূত্র    বহিঃসংযোগ      বিষয়শ্রেণী:২০১৯-এর চলচ্চিত্র বিষয়শ্রেণী:নেপালি ভাষার চলচ্চিত্র বিষয়শ্রেণী:নেপালি চলচ্চিত্র বিষয়শ্রেণী:বন্ধুত্ব সম্পর্কিত চলচ্চিত্র বিষয়শ্রেণী:নেপালি প্রণয়ধর্মী হাস্যরসাত্মক চলচ্চিত্র
thumb|জনস্বাস্থ্য প্রকৌশল অধিদপ্তর, ঢাকা জনস্বাস্থ্য প্রকৌশল অধিদপ্তর বাংলাদেশ সরকারের স্থানীয় সরকার বিভাগের আওতাধীন একটি দপ্তর যা বিশুদ্ধ পানি সরবারহ ও স্যানিটেশন সুবিধা তদারকি করে। এর সদরদপ্তর বাংলাদেশের ঢাকায় অবস্থিত।  ইতিহাস জনস্বাস্থ্য প্রকৌশল অধিদপ্তর ১৯৩৬ সালে পূর্ব বাংলায় প্রতিষ্ঠিত হয়। বর্তমানে ওয়াসার আওতাধীন এলাকা ব্যতীত (ঢাকা, নারায়ণগঞ্জ, চট্টগ্রাম, খুলনা ) সমগ্রদেশের নিরাপদ পানি সরবরাহ ও স্যানিটেশন ব্যবস্থা নির্মাণ ও ব্যবস্থাপনার দায়িত্ব এ অধিদপ্তরের উপর ন্যাস্ত।জনস্বাস্থ্য প্রকৌশল অধিদপ্তরের ওয়েবসাইট  ১৯৯৩ সাল থেকে এ দপ্তর খাবার পানিতে আর্সেনিক বিষয়ে সচেতন করে আসছে । ভিশন ও মিশনবাংলাদেশ জাতীয় তথ্য বাতায়ন, জনস্বাস্থ্য প্রকৌশল অধিদপ্তর   রূপকল্প: জনগনের জন্য সুপেয় পানি সরবরাহ ও স্বাস্থ্যসম্মত স্যানিটেশনের ব্যবস্থা করা।   অভিলক্ষ্য : সকলের জন্য পানি সরবরাহ ও স্যানিটেশন সুবিধা বাস্তবায়নের জন্য প্রতিষ্ঠানসমূহের এবং কমিউনিটি দক্ষতা বৃদ্ধি করা।   তথ্যসূত্র     বহিঃসংযোগ  জনস্বাস্থ্য প্রকৌশল অধিদপ্তরের ওয়েবসাইট  বিষয়শ্রেণী:বাংলাদেশ সরকারের অধিদপ্তর বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:১৯৩৬-এ ভারতে প্রতিষ্ঠিত
দেহ-ই মোখতার (, রোমান হরফ অনুসারে  Deh-e Mokhtār; এবং Deh-e Āqā Mokhtārī বা Mokhtār নামে পরিচিত)Deh-e Mokhtar can be found at   সিস্তন ও বালুচেস্তন প্রদেশ, ইরান এর  হিরমানল্যান্ড কাউন্টি এর কেন্দ্রীয় জেলার একটি গ্রাম । ২০০৬ সালের আদমশুমারি অনুযায়ী, এর জনসংখ্যা ছিল ৪০৩ জন এবং ৬৯ টি পরিবার বসবাস করছিল।উদ্ধৃতি টেমপ্লেট ইংরেজি প্যারামিটার ব্যবহার করেছে (link)    তথ্যসূত্র   বিষয়শ্রেণী:উদ্ধৃতি টেমপ্লেট ইংরেজি প্যারামিটার ব্যবহার করেছে
alt=Rozeyna|thumb|রোজাইনা  thumb|এমপি রোজাইনা অ্যাডাম রোজাইনা অ্যাডাম (জন্ম ১২ ডিসেম্বর ১৯৭৬) হচ্ছেন মালদ্বীপের একজন সংসদ সদস্য, যিনি সংসদে অ্যাডু মেদু নির্বাচনী এলাকাকে প্রতিনিধিত্ব করেছিলেন। ২রা জুন ২০১৪-এ রোজাইনা মালদ্বীপের ডেমোক্র্যাটিক পার্টি-এর (এমডিপি) সংসদীয় দলের উপ-নেতা হিসাবে নিযুক্ত হন। ১৭ তম পিপল'স মজলিসে তিনি থুলুসাধু নির্বাচনী এলাকাকে প্রতিনিধিত্ব করেন। তিনি ধীভেহি রায়থুঞ্জে পার্টি (ডিআরপি) এর উপ-নেতাদের একজন ছিলেন। তিনি বেশিরভাগ সময় শিশু এবং নারী অধিকার/উন্নয়ন বিষয়গুলিতে কাজ করার জন্য পরিচিত।http://psephos.adam-carr.net/countries/m/maldives/maldives20141.txt   শিক্ষা   রোজাইনা ক্রাউলি-নেডল্যান্ডস, অস্ট্রেলিয়া থেকে মার্কেটিংয়ে মাস্টার্স ডিগ্রি অর্জন করেছেন। তিনি ম্যানেজমেন্ট ও মার্কেটিংয়ে ব্যাচেলর ডিগ্রী লাভ করেছেন এবং মাধ্যমিক বিদ্যালয়ে বিজ্ঞান ও গণিতের শিক্ষকতার সার্টিফিকেটও পেয়েছেন।  রাজনৈতিক কর্মজীবন ধীভেহি রায়থুঞ্জে পার্টির (ডিআরপি) টিকেটে রোজাইনা কাফু এটোলের থুলুসদহু নির্বাচনী এলাকা প্রতিনিধিত্ব করে নির্বাচিত হন। নভেম্বর ২০১৩ সালে তিনি তার বিরোধী দল মালদ্বীপের ডেমোক্রেটিক পার্টিতে (এমডিপি) যোগদান করেন। রোজাইয়া ২৩ই এপ্রিল ২০১৩-এ দলের ডেপুটি নেতাদের একজন হিসেবে নিযুক্ত হন তিনি। তিনি ডিআরপির মহিলা শাখার সভাপতি ও সহ-সভাপতি ছিলেন। রোজাইনা ডিআরপির কাউন্সিল সদস্য ছিলেন। ১৮ই নভেম্বর ২০১৩-এ তিনি তার পদ থেকে পদত্যাগ করেন। এ ছাড়াও রোজাইনা এমডিপি গৌমী মজলিসেরও সদস্য ছিলেন। alt=Rozaina Adam|thumb|রোজাইনা অ্যাডাম   বিবাহিত জীবন   রোজাইনা ১৭তম মজলিসের আলিফুসী আসনের সাবেক সংসদ সদস্য মোহাম্মদ নাসহিজকে বিবাহ করেছেন। তার দুই সন্তান রয়েছে: একটি মেয়ে, জাইনা নাশিজ, এবং একটি ছেলে, জেইন নাসিজ।  তথ্যসূত্র  বিষয়শ্রেণী:Members of the People's Majlis বিষয়শ্রেণী:Dhivehi Rayyithunge Party politicians বিষয়শ্রেণী:Maldivian women in politics বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর নারী রাজনীতিবিদ বিষয়শ্রেণী:২১শ শতাব্দীর মালদ্বীপীয় নারী রাজনীতিবিদ বিষয়শ্রেণী:২১শ শতাব্দীর মালদ্বীপীয় রাজনীতিবিদ
Purpose Provides an SVG representation of a Wi-Fi symbol  Usage {{Wifi icon|width|alt text}}  Both the parameters are optional.   The width is in pixels, and should be followed by px. For example, {{Wifi icon|20px}} produces the symbol at 20 pixels wide: . If the width parameter is omitted, the default width is 12 pixels.   The alt text is the text that screen readers will see. The MediaWiki software also automatically uses it as the tooltip when users hover the cursor over the image. The default text is "Wi-Fi".   ব্যবহার    আরও দেখুন